ධීවර අමාත්‍යවරයා ඊයේ ප්‍රකාශ කළ පරිදි ධීවරයන්ට ලබාදෙන ඉන්ධනවල වර්ණයේ වෙනසක් සිදුකර ලබාදෙන්නේ නම්, තමන් ඊට එකඟ බවයි හලාවත ග්‍රාමීය ධීවර සංවිධානයේ සභාපති සුජිත් රෝෂන් ප්‍රනාන්දු ප්‍රකාශ කළේ.හලාවත ධීවර සංවිධානයේ ලේකම් ඇන්ටන් සුදේශ් හිරු ප්‍රවෘත්ති අංශයට සදහන් කළේ අමාත්‍යවරයා සමඟ අද පැවැත්වෙන සාකච්ඡාවේදී ඒ පිළිබදව තීරණයකට එළඹෙන බවයි.ප්‍රදේශ රැසක ධීවරයින් මුහුදු නොයෑම නිසා මත්ස්‍ය මිල ගණන් ද ඉහළ ගොස් තිබෙනවා.දෛනිකව වැඩි වශයෙන් පරිභෝජනය කෙරෙන බලයා, කෙලවල්ලා සහ අලගොඩුවා යන මත්ස්‍ය වර්ගවල මිල වැඩි වශයෙන් ඉහළ ගොස් ඇති බවයි ධීවරයින් සඳහන් කළේ.